Polocko kaštelionas

Polocko kaštelionas () – antrasis pagal rangą po Polocko vaivados aukščiausias valstybinės valdžios pareigūnas Lietuvos Didžiosios kunigaikštystės Polocko vaivadijoje, Didžiojo kunigaikščio pilių vaivadijoje vyriausias valdytojas bei Abiejų Tautų Respublikos Senato pareigūnas.

 Įgaliojimai 
Polocko kašteliono pareigybė įsteigta 1504 m., kai, pertvarkius Lietuvos Didžiosios kunigaikštystės administracinį padalijimą, buvo įsteigta ir Polocko vaivadija. Polocko kaštelioną skirdavo Didysis kunigaikštis (karalius) ir jis pareigas eidavo iki gyvos galvos arba iki paskyrimo į aukštesnes pareigas.

Kaštelionas buvo pavaldus Polocko vaivadai, taip pat karo atveju jo tiesioginis viršininkas buvo ir Lietuvos didysis etmonas. Kaštelionas atlikdavo pilies administracijos, ūkio reguliavimo, teismo ir karinės administracijos funkcijas. Kaštelionas buvo aukščiausias karinės valdžios pareigūnas vaivadijoje ir vaivadijos bajorų vadas, taip pat bajorų pašauktinių kariuomenės vadas.

Kaštelionas buvo Lietuvos Didžiosios kunigaikštystės Ponų tarybos narys, o nuo 1569 m. Abiejų Tautų Respublikos senato nuolatinis narys. Senate Polocko kaštelionas pagal rangą turėjo septynioliktą poziciją iš 31 kaštelionų suole.

Pirmasis Abiejų Tautų Respublikos padalijimas 1772 m. nuo vaivadijos atskyrė šiaurinę žemių dalį, jos tapo Rusijos imperijos valdomis. Tačiau į Lietuvą pasitraukę vaivadijos pareigūnai toliau vykdė savo funkcijas. Pareigybė panaikinta po Antrojo Abiejų Tautų Respublikos padalijimo 1793 m.

 Polocko kaštelionai 
 Paveikslas Kadencija Asmuo Tolesnė karjera70px22.8.1566 - 1579Jurijus ZenovičiusSmolensko kaštelionas70px14.10.1579 - 6.2.1588Jonas ValminskisSmolensko vaivada70px6.2.1588 - 1597Vaclovas ŠemetaSmolensko kaštelionas70px25.10.1597 - 1618Juozas KorsakasMirė70px1618 - 1621Mikalojus Boguslavas ZenovičiusŽuvo Chotino mušyje70px2.10.1621 - 1625Jonas Grigalius KorsakasSmolensko vaivada70px27.5.1625 - 1640Kristupas Druckis-SokolinskisMirė70px26.5.1640 - 1644Jonas Anzelmas VilčekasTrakų kaštelionas70px1644 - 1654Kristupas Rudamina-DusiackisMinsko vaivada70px29.7.1654 - 1660Jonas SosnovskisMirė70px3.6.1660 - 1697Jonas KorsakasMirė70px1.10.1697 - 1716Mykolas Kazimieras PacasMirė70px9.1.1717 - 1725Kristupas Konstantinas PacasMirė70px12.11.1726 - 2.1.1736Mikalojus ŠemetaMirė70px16.3.1736 - 16.2.1753Valerijonas Antanas ŻabaMirė70px1754 - 18.5.1758Konstantinas Liudvikas PliaterisMstislavlio vaivada70px23.6.1758 - 1776Adomas BžostovskisAtsisakė eiti pareigas70px23.11.1776 - 17.11.1784Tadas ŽabaPolocko vaivada70px11.12.1784 - 12.4.1791Juozapas SialickisMirė70px14.5.1791 - 1793Robertas BžostovskisPareigybė panaikinta po Antrojo Abiejų Tautų Respublikos padalijimo 1793 m.

 Kiti straipsniai 
 Polocko vaivada
 Abiejų Tautų Respublikos Senato pareigūnai
 Centrinės valdžios pareigūnai
 Abiejų Tautų Respublikos žemietijų pareigūnai